Előterjesztés Zalakaros Város Önkormányzata Képviselőtestületének 2023. április 27-i ülésére
Napirend címe: Város Bora cím odaítélése 
Előterjesztést készítette: Zalakarosi Közösségi Ház és Könyvtár
Tisztelt Képviselőtestület!
Településünkön több mint két évtizede kerül megválasztásra a város bora, amely kiváló PR eszköznek is bizonyult.  A kiírás feltételei az idei évben is módosult az alábbiak szerint:
Zalakaros Város bora értékelése 2023

Tisztelt Borosgazda!

Zalakaros Város Önkormányzata 2023-ban a város bora értékelését, a Zalakarosi Közösségi Ház szervezésében - új tematika alapján - kerül díjazásra az a bor, amely aztán egy éven keresztül viselheti e nemes címet.
Zalakaros Város fehér bora elnyerési feltételei a következők: 

 előzetes bejelentkezés a Zalakarosi Közösségi Ház és Könyvtárnál 2023. március 21-ig, a 06-30/9833-944 telefonszámon vagy a kozossegihaz@zalakaros.hu email címen lehet.

 a Zalakaros Város bor értékelése 2023. március 25. (szombat) 13:00 óra. Azokat a borokat értékelik, amelyek pályáznak a Zalakaros Város bora cím elnyerésére. 

 a város bora értékelésre a leadási időpontok 2023. március 21. kedd 09:00-12:00, március 22. szerda 09:00-12:00. 

Helyszín: 8749 Zalakaros, Hegyalja u. 40. (Civil Ház) 

 A bor értékelésére a mintákat 0,75 l-es üvegpalackban kérjük leadni. Az üvegeket kérjük címkével ellátni a következők szerint: a termelő neve, címe, évjárata, fajtája, és termőhelye.

 a fehérbor esetében a valaha volt Zalakaros Térsége Egyesült Hegyközség (Galambok-Miháldi, Zalakarosi, Garabonci, Nagyradai és Pogányvári Hegyközség) települései területén termett szőlőből készült bor, 

 a termelő vállalja, hogy a Zalakaros Város fehér bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat, saját címkével ellátva, A PALACKRA „Zalakaros Város Bora 2023” felirat kerül, (max. 300 üveg 0,75 l-es) leszállítja a következő címre (8749 Zalakaros, Hegyalja u. 40.), Zalakaros Város Önkormányzata által előre meghatározott áron. (bruttó 1.270 Ft/palack), 

 származási bizonyítvánnyal (hegybírótól) rendelkezik, a szakmai zsűri ajánlását bírja. 

 város bora értékelésre, a résztvevőknek összesen 3 db mintát kell leadni fajtánkként.

Milyen bor lehet Zalakaros Város Bora?
· száraz fehér bor

· könnyű, friss, stílusos, ételekhez jól ajánlható

· megfelelő ár-érték aránnyal rendelkező, ár a kiírásban

· szakértők által minősített bor

Mi jár a nyertesnek?

Azon felül, hogy egy teljes évig viselheti a megtisztelő címet, lehetőséget kap a négynapos augusztusi Borfesztiválon való bemutatkozásra. A díszes oklevelet a bornapok megnyitóján adjuk majd át.
Borértékelés

A borértékelést az utóbbi évektől eltérően nem a Dél-Zalai Hegyközség rendezésében (technikai okok), hanem Zalakaros Város saját maga rendezte meg 2023. március 25-én került sor a „Zalakaros Város Fehér Bora 2023” kiválasztására a Civil Házban. Ez alkalomra neves szakmai zsűri lett felkérve Zsiga Zsolt borász, borbíráló; Kovács Ottó borász, borbíráló; Szentgyörgyvölgyi Tibor borbíráló. A neves szakmai zsűri a bor értékelést követően a Dél-Zalai Hegyközség borversenyére volt hivatalos. Az idei évben Képviselő testületi határozat értelmében csak fehér bor lesz a Város bora, a megmérettetésre mindösszesen 5 borász 10 borral jelentkezett. 
Az alábbi táblázatok tartalmazzák, a bor fajtáját, termelők nevét, évjáratát:
„Zalakaros Város Bora 2023”
Zalakaros Városbor versenyén induló fehérborok
	sorszám
	bor (termelő neve)
	évjárat

	1.
	Zöldveltelini (Kránicz Pincészet)
	2022

	2.
	Balatonin Olaszrizling (Cezar Pincészet)
	2022

	3.
	Orosztonyi Pátria (Bezerics Pincészet)
	2022

	4.
	Chardonnay (Cezar Pincészet)
	2022

	5.
	Miháldi Chardonnay (Vig Pincészet)
	2022

	6.
	Chardonnay (Bezerics Pincészet)
	2021

	7.
	Irsai Olivér (Cezar Pincészet)
	2022

	8.
	Miháldi Kabar-Irsai Olivér (Vig Pincészet)
	2022

	9.
	Sauvignon Blanc (Bezerics Pincészet)
	2022

	10.
	Zalai Hárslevelű (Dóka Pincészet)
	2020


A táblázat nem a sorrendet tartalmazza, csak felsorolás szintjén van megemlítve!!!
A szakmai zsűri az első körben a következő négy bort hívta vissza kostolásra, első körben ezeket találták megfelelőnek Zalakaros Város Borának.
	sorszám
	bor (termelő neve)
	évjárat

	4.
	Chardonnay (Cezar Pincészet)
	2022

	5.
	Miháldi Chardonnay (Vig Pincészet)
	2022

	6.
	Chardonnay (Bezerics Pincészet)
	2021

	7.
	Irsai Olivér (Cezar Pincészet)
	2022


A vissza kostolást követően a szakmai zsűri javaslata Zalakaros Város bor címére a Miháldi Chardonnay (Vig Pincészet) és az Irsai Olivér (Cezar Pincészet).  

Zalakaros, 2023. március 29.

Határozati javaslat: 
Zalakaros Város Önkormányzata Képviselőtestülete a szakmai zsűri javaslata és értékelése alapján, a kiírási feltételek megfelelésével:
Zalakaros Város Bora címet 2023. évben ……………… termelő ………………. fajtájú borának ítéli oda.  
Határidő: 2023. május 30.
Felelős:    Novák Ferenc polgármester
                 Zalakarosi Közösségi Ház és Könyvtár igazgató
                 Horváthné Juhász Barbara pénzügyi osztályvezető 


